b'\n_START_ARTICLE_\nSistema Padrino de Filipines\n_START_PARAGRAPH_\nEl Sistema Padrino de Filipines \xc3\xa9s el clientelisme o patronatge pol\xc3\xadtic a Filipines. En argot rep el nom de "carambola" perqu\xc3\xa8, com al billar, una bola empeny l\'altra i al final cau la que des d\'un principi era l\'objectiu. Aquesta pr\xc3\xa0ctica per fer decantar el vot ha estat causa de controv\xc3\xa8rsia i acusacions de corrupci\xc3\xb3. \xc3\x89s una llei no escrita o secret cantat que no es pot participar en el sistema pol\xc3\xadtic de les Filipines sense dominar el "Sistema Padrino"._NEWLINE_Des del c\xc3\xa0rrec oficial m\xc3\xa9s baix al Barangay fins al carrec de president de la rep\xc3\xbablica, s\'ent\xc3\xa9n que \xc3\xa9s necessari aconseguir influ\xc3\xa8ncies i despr\xc3\xa9s compensar la clientela amb favors pol\xc3\xadtics, tot i que s\'ha aprovat una llei per tal d\'evitar-ho.'